鹹書

鹹書，即係鹹濕書，減筆咸書，係講鹹濕嘢嘅書，用來挑起性欲。鹹書可以相冊，或者漫畫，或者圖冊，或者係繪型繪聲嘅文字。

喺香港，比較出名嘅鹹書有「龍虎豹」、「男子漢」、「香港97」、「豪情」、「花花公子」、「閣樓」等等。另外，有尐報攤或者成人書店可能有來自外地嘅鹹書，或者有關SM、人妻/熟女、野外露出、偷拍、同性戀等等取材比較「非主流」嘅鹹書。大部份嘅鹹書喺香港都可以公開買賣，但由於法例關係，香港市面賣嘅鹹書都要包喺一個膠套入面，俗稱「入袋」。

喺錄影帶年代，鹹書同鹹片各有自己嘅市場，好少可會撈過界。但隨住VCD、DVD等光碟面世，有尐鹹書開始隨書附送有色情內容嘅光碟。

由於互聯網嘅流行，眾多鹹書都要面對色情網站嘅競爭，有部份鹹書出版商結業或者兼營鹹網。

鹹片